Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
26 เม.ย. 2562

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -3.25 จุด (-0.19%) ปิดภาคเช้าที่ 1,670.07 จุด ด้วยมูลค่าการซื้อขาย 18,279.05 ล้านบาท
Most Positive Impact : AOT (+0.7 จุด), OSP (+0.22 จุด), DIF (+0.19 จุด)
Most Negative Impact : PTTEP (-0.97 จุด), PTT (-0.7 จุด), DTAC (-0.64 จุด)
ตลาดหุ้นไทยถูกกดดันโดยกลุ่ม พลังงาน(-1.47 จุด) สื่อสาร(-1.32 จุด) พาณิชย์(-0.91 จุด) และกลุ่มอิเล็กทรอนิกส์(-0.32 จุด) ส่วนกลุ่มที่ผลักดันดัชนี ได้แก่ กลุ่มขนส่ง(+0.95 จุด) และกลุ่มอาหาร(+0.28 จุด)
ตลาดหุ้นต่างประเทศส่วนใหญ่ปรับตัวลดลง ได้แก่ ไต้หวัน(-0.95%) ญี่ปุ่น(-0.36%) ฟิลิปปินส์(-0.59%) เป็นต้น ส่วนตลาดที่ปรับตัวเพิ่มขึ้น ได้แก่ และอินเดีย(+0.19%) จีน(+0.09%) อินโดนีเซีย(+0.05%)
แนวโน้มตลาดบ่าย
มองตลาดหุ้นภาคบ่ายแกว่งตัวโดยมีกรอบการเคลื่อนไหวอยู่ที่ 1,665-1,680 จุด โดย SET Index ในช่วงเช้ามีมูลค่าการซื้อขายที่เบาบางเนื่องจากตลาดไร้ปัจจัยใหม่กระตุ้นรวมถึงการที่นักลงทุนรอติดตามตัวเลข GDP ไตรมาส1/62 ของสหรัฐฯในคืนนี้ โดยตัวเลขคาดการณ์ล่าสุดอยู่ที่ 2.0% QoQ ถือว่าอยู่ในระดับต่ำกว่าตัวเลขในไตรมาส4/61 หากอ้างอิงจากรายงานการประชุมของธนาคารกลางสหรัฐฯ FED จะพิจารณานโยบายการเงินโดยอิงกับตัวเลขเศรษฐกิจ หากตัวเลขเศรษฐกิจสหรัฐฯที่ออกมาอ่อน-ทรงตัว น่าจะยังสนับสนุนให้ FED ใช้นโยบายการเงินแบบผ่อนคลายต่อไป
ประเด็นเศรษฐกิจที่น่าติดตามในสัปดาหหน้า วันอังคารติดตาม PMI ภาคการผลิตของจีนประจำเดือน เม.ย. โดยตลาดคาดการณ์ที่ 50.5 วันพุธสหรัฐฯจะมีการรายงานตัวเลขสินค้าคงคลังน้ำมันดิบประจำสัปดาห์ วันพฤหัสฯติดตามผลการประชุมนโยบายการเงินของธนาคารกลางสหรัฐฯ และดัชนี PMI ภาคการผลิตประจำเดือน เม.ย. ของยูโรโซน
หุ้นแนะนำ GLOBAL BGC ERW